GTG ลุยปลูกกัญชง “Raksa” คาดวางตลาดภายใน Q2/65
GTG เริ่มปลูกกัญชงสายพันธุ์ Raksa” บนพื้นที่ 1,500 ตารางเมตร พร้อมส่งสู่ผู้บริโภคชาวไทยไตรมาสที่ 2/65 ในรูปแบบสารสกัด CBD Full Spectrum Oil
GTG เริ่มปลูกกัญชงสายพันธุ์ Raksa” บนพื้นที่ 1,500 ตารางเมตร พร้อมส่งสู่ผู้บริโภคชาวไทยไตรมาสที่ 2/65 ในรูปแบบสารสกัด CBD Full Spectrum Oil
15 ต.ค. 2564

บริษัท โกลเด้น ไทรแองเกิ้ล กรุ๊ป จำกัด (มหาชน) หรือ GTG เปิดเผยว่า วานนี้ (14 ต.ค.64) บริษัทเริ่มต้นปลูกกัญชงสายพันธุ์ “Raksa” ในโรงปลูกและสกัดกัญชงเชิงพาณิชย์แห่งแรกของประเทศไทย ณ ตำบลแม่กรณ์ อำเภอเมืองเชียงราย มีใบอนุญาตปลูกและนำเข้าเมล็ดอย่างถูกกฎหมาย ถือเป็นครั้งแรกในประเทศไทยที่จะมีการปลูกกัญชงเชิงพาณิชย์ในพื้นที่ผลิตใหญ่ขนาด 1,500 ตารางเมตร (สามารถผลิตช่อดอกได้มากถึง 90 กิโลกรัมต่อเดือน)
โดยโรงปลูกและสกัดพืชกัญชง (Hemp Cultivation and Extraction Plant) มีมาตรฐานความปลอดภัยในการผลิตทุกขั้นตอนอย่าง GHP (Good Hygiene Practice), HACCP (Hazards Analysis and Critical Control Points) และ ISO22000 พร้อมทั้งได้รับใบอนุญาตปลูกและนำเข้าเมล็ดจาก สำนักงานคณะกรรมการอาหารและยา (อย.) โดยมีคุณสมบัติสูงกว่าที่มาตรฐานกำหนด
ขณะที่โรงปลูกและสกัดแห่งนี้ยังเป็นการประยุกต์ใช้ความรู้และประสบการณ์ทั้งหมดที่ GTG สะสมมาเกือบ 3 ปี เพื่อสร้างโรงปลูกที่จะกลายเป็นผู้นำด้านการผลิตสารสกัดกัญชงแบบ High-Value Agriculture ของเอเชีย ครบครันด้วยทีมวิจัยการปลูกที่มีประสบการณ์การปลูกมากถึง 30 ปี และเทคโนโลยีการปลูกที่ทันสมัย ต่อยอดจากแล็บวิจัยและทดลองกัญชาแห่งแรกของ GTG (IA01) ซึ่งตั้งอยู่ในมหาวิทยาลัยราชภัฏเชียงราย (CRRU)
สำหรับกัญชงสายพันธุ์ “Raksa” ที่ถูกปลูกในวันนี้จะเติบโต ออกดอก เข้าสู่กระบวนการสกัด และส่งสู่ผู้บริโภคชาวไทยภายในไตรมาสที่ 2 ของปี 2565 ในรูปแบบสารสกัด CBD Full Spectrum Oil ที่มีปริมาณ CBD และ THC ตามที่กฎหมายกำหนด ในปัจจุบัน GTG กำลังเดินหน้าก่อสร้างโรงงานปลูกและสกัดกัญชงแห่งใหม่ที่กรุงเทพมหานคร ซึ่งจะทำให้มีกำลังผลิตเพิ่มขึ้นภายในสิ้นปี 2564 อีกถึง 4,000 ตารางเมตร
โดย GTG มีเป้าหมายพัฒนาคุณภาพสินค้าของกัญชา-กัญชงประเทศไทยสู่ระดับโลก สำหรับปี 2565 เรามีเป้าหมายส่งสินค้าที่ดีและปลอดภัยที่สุดให้กับผู้บริโภคชาวไทยทุกท่าน และเผยแพร่องค์ความรู้และสรรพคุณของกัญชา-กัญชงให้สังคมได้รับรู้เป็นวงกว้าง เพื่อส่งเสริมให้ประเทศไทยก้าวเป็นศูนย์กลางธุรกิจกัญชา-กัญชงในเอเชียอย่างยั่งยืน ผู้ที่สนใจสารสกัด CBD สามารถติดต่อ ติดต่อฝ่ายขายของ GTG ได้ที่ [email protected] และ 02-002-8001